द हाउसमैड (2025 फ़िल्म)

***द हाउसमैड*** (The Housemaid) पॉल फीग निर्देशित कामुक मनोवैज्ञानिक रहस्यमयी अंग्रेज़ी भाषा की फ़िल्म है जो सन् 2025 में प्रमोचित हुई। यह फ़िल्म फ्रीडा मैकफेडन के रचित इसी नाम के उपन्यास पर आधारित है। फ़िल्म में सिडनी स्वीनी, अमांडा सेफ्राइड और ब्रैडन स्केलेनार ने मुख्य अभिनय किया है। फिल्म में मिली कैलोवे नामक एक युवती एक अमीर परिवार के घर में रहने वाली नौकरानी बन जाती है। मिली का अतीत परेशानियों से भरा हुआ है और इस घर में भी कुछ काले राज़ छिपे हुये हैं।

## कथानक
फ़िल्म की कहानी एक सुन्दर और बड़े घर से आरम्भ होती हैं जहाँ मिली नामक एक युवती साक्षात्कार के लिए आती है। घर की मालकिन नीना उससे मिलती है और ऐसे व्यवहार करती है जैसे अपने बहुत ही प्रिय व्यक्ति से मिल रही हो। मिली सोचती है कि उसे नौकरी नहीं मिलेगी और वो एक जगह कार में सो रही है। उसे पुलिस जगाती है और कहती है कि यहाँ नहीं सो सकती लेकिन इसी समय नीना का फोन आता है। नीना उसे बताती है कि उसे नौकरी पर रख लिया गया है और वो उसी समय उनके घर चली जाती है। नीना उसे घर की प्रत्येक वस्तु और स्थान अच्छे से दिखाती है। अपनी बेटी सीसी व अपने पति एंड्र्यू से मिलवाती है। वो उसी घर में उपर के मकान में रहती है जिसमें बाहर निकलने का कोई रास्ता नहीं है। आगे फ़िल्म में ऐसे लगता है जैसे नीना की दिमागी हालत ठीक नहीं है, वो कुछ भी कह देती है और बाद में मना कर देती है या ऐसे समझें की वो कुछ और ही दिखाने लग जाती है। ऐसे में एक ऐसी स्थिति आती है कि एंड्र्यू और मिली एक कार्यक्रम में साथ चले जाते हैं और होटेल में एकसाथ रुकते हैं। यहाँ उनके शारीरिक सम्बंध भी बनते हैं और दोनों इसका आनन्द भी लेते हैं। जब वो वापस घर आते हैं तो नीना बताती है कि मिली पहले कारावास में रह चुकी है। कुछ लड़ाइयों के बाद एंड्र्यू नीना को घर से निकाल देता है। अब वो मिली के साथ खुशी से रह रहा है। एक दिन गलती से मिली के हाथ से प्लेट छूट जाती है और वो टूट जाती है। इसके बाद एंड्र्यू मिली को उपर वाले कमरे में बंद कर देता है। अब कहानी पीछे जाती है, नीना उस घर से भागना चाहती थी। वो जब बच्ची थी तब घर में आग लगने से उसके माता-पिता का निधन हो गया था। वो सभी परेशानियों से आगे बढ़ती है और एंड्र्यू के साथ उसे प्यार हो जाता है। एंड्र्यू उसके साथ विवाह कर लेता है और उनके एक बच्ची जन्म लेती है। लेकिन बाद में एक भूल के कारण एंड्र्यू उसे सजा देता है और उपर वाले कमरे में बंद कर देता है। उसे मजबूर करता है कि वो अपने बाल जड़ सहित उसे उखाड़कर दे। वो सबकुछ सहन करती है क्योंकि उसी क्रम में वो सिद्ध कर देता है कि नीना की दिमागी हालथ ठीक नहीं है। सीसी और नीना कहीं बाहर हैं और खुश हैं लेकिन सीसी अपनी माँ से कहती है कि उन्हें मिली को भी वहाँ से बाहर निकालना चाहिए। नीना उसे कहती है कि मिली इसमें सक्षम है और वो सबकुछ सम्भाल लेगी। मिली ने बचपन में ही माता-पिता को खो दिया था और बाद में छात्रवृत्ति से अपना अध्ययन करती थी। एकदिन वो देखती है कि एंड्र्यू जैसा अच्छा दिखने वाला धनवान घर का व्यक्ति उसके ही मकान में एक लड़की का बलात्कार कर रहा है। वो उसी समय उस युवक की हत्या कर देती है और उसे इसके लिए 15 वर्ष कारावास की सजा होती है। वो 10 वर्ष बाद कारावास से बाहर पैरोल पर आती है लेकिन वो कहीं लगातार नौकरी नहीं कर पाती है क्योंकि उसे ऐसे लोगों से नफ़रत होती है जो महिलाओं पर अत्याचार करते हैं। नीना को उसकी पूरी जानकारी थी अतः वो इसे नौकरी पर रखती है। इधर मिली को एंड्र्यू कहता है कि उसने प्लेट के 21 टुकड़े किये हैं अतः उसे अपने पेट पर 21 चीरे लगाने होंगे। वो पहले मना कर देती है लेकिन अब उसे समझ में आता है कि बाहर निकलने का कोई रास्ता नहीं है अतः वो पूरी तैयारी के साथ अपने पेट पर चीरे लगा लेती है। इसके बाद वो बिस्तर पर सो जाती है। एंड्र्यू ये देखकर खुश होता है और मिली का दरवाजा खोल देता है। वो उसके पास जाता है और उससे प्यार जताता है लेकिन इसी समय मिली उसे एक छोटे चाकू से गर्दन पर वार करती है। इसके बाद वो इसी कमरे में एंड्र्यू को बंद कर देती है और पहले अपना भोजन करती है। इसके बाद एंड्र्यू को एक प्लास देकर कहती है कि उसे अपना एक दांत तोड़कर देना होगा। वो उसे आग से जलाने की धमकी देती है तो एंड्र्यू अपना दांत तोड़कर उसे दे देता है। इसके बाद वो सुबह मिलने की बात कहकर नीचे चली जाती है। वो टेलीविजन देखते हुये आराम कर रही है। नीना मिली को बचाने वहाँ आती है और सोचती है कि कमरे में मिली बंद है, वो कमरा खोल देती है और वहाँ एंड्र्यू को पाती है। एंड्र्यू नीना के साथ रिश्ता सुधारने की बात कहता है लेकिन वो इससे बेहतर मरना स्वीकार करने की बात कहती है। एंड्र्यू नीना पर यह कहते हुये हमला करता है कि वो उसे मारने का आनन्द लेना चाहेगा लेकिन इसी बीच मिली उसे सीढ़ियों से गिरा देती है। नीना एल बल्ब उपर गिराती है जिससे ऐसे लगे कि बल्ब बदलते हुये वो स्वयं से गिर गया। बाद में पुलिस वाले नीना की व्याख्या पर शक करती है। पुलिसवाली नीना को बताती है कि उसकी बहन भी एंड्र्यू के साथ रिश्ते में रह चुकी है अर्थात् वो एंड्र्यू के बारे में जानती है अतः वो उसकी मौत को दुर्घटना ही कह देती है। एंड्र्यू के अंतिम संस्कार के बाद नीना मिली को एक लाख अमेरिकी डॉलकर का चैक देती है और सीसी के साथ अपना नया जीवन आरम्भ करने के लिए चली जाती है। नीना अपनी एक दोस्त को भी मिली का नाम घर में नौकर के रूप में बताती है। नीना की मित्र मिली को कहती है कि उसका पति खराब व्यक्ति है और मिली उसे कहती है कि उसे नौकरी कब आरम्भ करनी है। इसके साथ ही फ़िल्म का अंत हो जाता है।

## पात्र

## प्रमोचन और कमाई
2 दिसम्बर 2025 को *द हाउसमैड*  फ़िल्म एक्सा इक्विटेबल सेंटर में दिखाई गयी और संयुक्त राज्य अमेरिका में इसे 19 दिसम्बर 2025 को प्रमोचित किया गया।

## सन्दर्भ

## बाहरी कड़ियाँ

*